
Ստամբուլում ընթացող շախմատի համաշխարհային օլիմպիադայի 9-րդ տուրում աշխարհի չեմպիոն Հայաստանի հավաքականը այսօր 2.5։1.5 հաշվով հաղթեց Եվրոպայի չեմպիոն Գերմանիային:Մեր հավաքականին հաղթական միավորներ բերեցին Լեւոն Արոնյանն ու Վլադիմիր Հակոբյանը, որոնք սպիտակներով ուժեղ գտնվեցին համապատասխանաբար Նայդիչի եւ Մայերի նկատմամբ: Գաբրիել Սարգսյանը սեւերով 46-րդ քայլում պարտվեց Դենիել Ֆրիդմանին: Սա Գաբրիելի առաջին պարտությունն էր մրցաշարում: Միակ ոչ-ոքին գրանցվեց Իգոր Խենկին – Սերգեյ Մովսեսյան պարտիայում:Այս հաղթանակից հետո Հայաստանի հավաքականը վաստակեց 15 միավոր եւ այժմ կիսում է1-4 տեղերը Ռուսաստանի, ԱՄՆ-ի եւ Չինաստանի հավաքականների հետ:
